ಬಯೋಕಾನ್‌ನ ಟೆಕ್ನೋಕಾರ್ಟ್ CMD ಆದ ಕಿರಣ್ ಮಜುಮ್ದಾರ್ ಶಾರವರು 1978ರಲ್ಲಿ ಬಯೋಕಾನ್ ಪ್ರಾರಂಭವಾದಾಗಿನಿಂದ ಅದನ್ನು ಪೋಷಿಸುತ್ತಾ ಬಂದಿದ್ದಾರೆ, ಅಷ್ಟೇ ಅಲ್ಲದೆ ಒಂದು ಕಿಣ್ವಗಳ ಕೈಗಾರಿಕೆಯಾಗಿದ್ದ ಇದನ್ನು ಜಾಗತಿಕ ಮಟ್ಟದ ಪೂರ್ಣ ಪ್ರಮಾಣದ ಫಾರ್ಮಾಕ್ಯುಟಿಕಲ್ ಉದ್ಯಮವಾಗಿ ಬೆಳೆಸುವಲ್ಲಿ ಯಶಸ್ಸು ಸಾಧಿಸಿದ್ದಾರೆ.

ಜೈವಿಕ ತಂತ್ರಜ್ಞಾನದಲ್ಲಿ ಆಕೆಯ ಪ್ರಯತ್ನಗಳು ಭಾರತದ ಉದ್ಯಮ ಹಾಗೂ ಬಯೋಕಾನ್ ಗಳೆರಡರ ಮುಖಾಂತರವೂ ಜಾಗತಿಕ ಗಮನವನ್ನು ಸೆಳೆದಿವೆ. "ದಿ ಎಕಮಾಶ್ರೀಮತಿಟ್" ಪತ್ರಿಕೆಯು ಇವರನ್ನು ಭಾರತದ ಬಯೋಟೆಕ್ ರಾಣಿ ಎಂದು ಹಾಗೂ " ದಿ ನ್ಯೂಯಾರ್ಕ್ ಟೈಮ್ಸ್ " ಭಾರತದ ಸಂಶೋಧನೆಯ ಮಾತೆ ಎಂದು ಕರೆದಿವೆ.

ಭಾರತದ ಬಯೋಟೆಕ್ ವಲಯದ ಮುಂದಾಳುವಾಗಿ, ಶಾರವರು ಭಾರತದ ಬಯೋಟೆಕ್ ಉದ್ಯಮವನ್ನು ಒಂದು ಜಾಗತಿಕ ನಾಯಕತ್ವದ ಪಟ್ಟಿಯಲ್ಲಿರಿಸುವ ಮಹತ್ವಾಕಾಂಕ್ಷೆಯನ್ನು ಹೊಂದಿದ್ದಾರೆ.
ಆದ್ದರಿಂದ, ಅವರು ಈ ವಲಯದ ನೀತಿನಿಯಮಗಳಿಗೆ ರೂಪುರೇಷೆ ಕೊಡಲು ಸರ್ಕಾರದೊಂದಿಗೆ ಸದಾ ಕೈಜೋಡಿಸಿದ್ದಾರೆ.
ಭಾರತದಲ್ಲಿ ಒಂದು ಸಂಶೋಧನಾ ಭಾವನೆಯನ್ನು ಬೆಳೆಸುವ ದೃಡ ನಿರ್ಧಾರವನ್ನು ಹೊಂದಿರುವ ಇವರನ್ನು ನೋಡುವಾಗ ಇವರಿಗಿರುವ ಶೈಕ್ಷಣಿಕ ಕಳಕಳಿ ಎಷ್ಟೆಂಬುದು ತಿಳಿದು ಬರುತ್ತದೆ.
ಸರ್ಕಾರದ ಜೈವಿಕ ತಂತ್ರಜ್ಞಾನ ಇಲಾಖೆಯ ಸಲಹಾ ಮಂಡಳಿಯಲ್ಲಿ ಇವರು ಸೇವೆ ಸಲ್ಲಿಸುತ್ತಿದ್ಡಾರೆ. ಇದು ಭಾರತದ ವಾಣಿಜ್ಯ ಹಾಗೂ ಕೈಗಾರಿಕೋದ್ಯಮಮತ್ತು ಯು.ಎಸ್-ಇಂಡಿಯಾದ CEO ನ ಒಂದು ಅಂಗವಾಗಿದೆ.
ಇವರು ಭಾರತ ಸರ್ಕಾರದ ಸ್ವಯಂ ಶಾಸನೀಯ ಅಂಗವಾದ ಫಾರ್ಮಾಕೊಪಿಯಾ ಸಮಿತಿಯ ಆಡಳಿತ ಅಂಗದ ಸದಸ್ಯರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಇವರು "ಇನ್‌ಸ್ಟಿಟೂಟ್ ಫಾರ್ ಸ್ಟೆಮ್ ಸೆಲ್ ಬಯಾಲಜಿ ಮತ್ತು ರಿಜೆನೆರೇಟಿವ್ ಮೆಡಿಶನ್" ನ ಸ್ಥಾಪನಾ ಸದಸ್ಯರಾಗಿದ್ದಾರೆ. 
ಇವರನ್ನು ವಾಣಿಜ್ಯ ಮಂಡಳಿ ಮಂಡಳಿಯ ನಾಮನಿರ್ದೇಶಿತ ಸದಸ್ಯರನ್ನಾಗಿಯೂ, ವಿದೇಶಿ ವ್ಯಾಪಾರದ ನಿರ್ದೇಶಕರನ್ನಾಗಿಯೂ ಹಾಗೂ ವಾಣಿಜ್ಯ ಮತ್ತು ಕೈಗಾರಿಕೋದ್ಯಮದ ಮಂತ್ರಿ ಮಂಡಲ ಸದಸ್ಯರನ್ನಾಗಿಯೂ ಮಾಡಲಾಗಿದೆ.
ಶಾರವರು 2009 ರ ಪ್ರಾಂತೀಯ ಬೆಳವಣಿಗೆ ಪ್ರಶಸ್ತಿಯಾದ ನಿಕ್ಕಿ ಏಷ್ಯಿಯಾ ಪ್ರಶಸ್ತಿಯನ್ನೊಳಗೊಂಡಂತೆ ಅನೇಕ ಪ್ರತಿಷ್ಟಿತ ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ. ಇವುಗಳಲ್ಲಿ ಪ್ರಮುಖವಾದವು ಕ್ರಿಯಾಶೀಲ ಉದ್ಯಮಿಗಳಿಗೆ ಕೊಡುವ ಎಕ್ಸ್ ಪ್ರೆಸ್ ಫಾರ್ಮಾಕ್ಯುಟೀಕಲ್ ಲೀಡರ್ ಶಿಪ್ ಪ್ರಶಸ್ತಿ, ಎಕನಾಮಿಕ್ ಟೈಮ್ಸ್‌ನ "ಬ್ಯುಸಿನೆಸ್ ವುಮೆನ್ ಆಫ್ ದಿ ಇಯರ್" ಏಷ್ಯಿಯಾದ ಆರ್ಥಿಕ ಅಭಿವೃದ್ಧಿಗಾಗಿ ನೀಡುವ "ದಿ ವಿಯುವಿ ಕ್ಲಿಕೊಟ್ ಇನಿಶಿಯೇಟಿವ್, ಜೈವಿಕ ವಿಜ್ಞಾನ ಮತ್ತು ಆರೋಗ್ಯ ಸಂರಕ್ಷಣೆಗೆ ನೀಡುವ ಎರ್ನ್‌ಸ್ಟ್ ಅಂಡ್ ಯಂಗ್ ಎಂಟರ್ ಪ್ರೀನರ್ ಆಫ್ ದಿ ಇಯರ್, ಪ್ರಪಂಚದ ಆರ್ಥಿಕ ಸಂಸ್ಥೆ ನೀಡುವ "ಟೆಕ್ನಾಲಜಿ ಪಯೋನೀರ್" ಮತ್ತು ಇಂಡಿಯನ್ ಚೇಂಬರ್ ಆಫ್ ಕಾಮರ್ಸ್‌ನ ಜೀವನ ಶ್ರೇಷ್ಥ ಸಾಧನಾ ಪ್ರಶಸ್ತಿ ಪ್ರಮುಖವಾಗಿವೆ.
ಇಷ್ಟೇ ಅಲ್ಲದೆ ಇವರು ತಮ್ಮ ಜೈವಿಕ ತಂತ್ರಜ್ಞಾನ ಉದ್ಯಮದಲ್ಲಿನ ಸಾಧನೆಗಾಗಿ ಭಾರತ ದೇಶದ ಎರಡು ರಾಷ್ಟ್ರೀಯ ಪ್ರಶಸ್ತಿಗಳಾದ ಪದ್ಮಶ್ರೀ (1989) ಮತ್ತು ಪದ್ಮ ಭೂಷಣ(2005) ಪ್ರಶಸ್ತಿಗಳನ್ನೂ ಪಡೆದುಕೊಂಡಿದ್ದಾರೆ.

ಇವರು 23 ಮಾರ್ಚ್, 1953ರಂದು ಬೆಂಗಳೂರಿನಲ್ಲಿ ಜನಿಸಿದರು, ಶ್ರೀಮತಿ. ಶಾ ಬೆಂಗಳೂರು ವಿಶ್ವವಿದ್ಯಾನಿಲಯದಿಂದ (1973) ಪ್ರಾಣಿಶಾಸ್ತ್ರದಲ್ಲಿ ಪದವಿಯನ್ನು ಪಡೆದರು, ಆಸ್ಟ್ರೇಲಿಯಾದ ಬ್ಯಾಲ್ಲಾರಟ್ ವಿಶ್ವವಿದ್ಯಾನಿಲಯದಿಂದ ಮಾಸ್ಟರ್ ಬ್ರಿವರ್ ಪದವಿಯನ್ನು ಪಡೆದುಕೊಂಡರು (1975). ಬಯೋಟೆಕ್ನಾಲಜಿಗೆ ಅವರು ನೀಡಿದ ಕೊಡುಗೆಗಳನ್ನು ಗುರುತಿಸಿ 2004ರಲ್ಲಿ ಬ್ಯಾಲ್ಲಾರಟ್ ವಿಶ್ವವಿದ್ಯಾನಿಲಯವು ಡಾಕ್ಟರೇಟ್ ಗೌರವ ನೀಡಿತು.

ಶ್ರೀಮತಿ, ಶಾ ಅವರು 2004ರಲ್ಲಿ ಬಯೋಕಾನ್ ಫೌಂಡೇಶನ್ ಸ್ಥಾಪಿಸುವ ಮೂಲಕ ಸಂಸ್ಥೆಯನ್ನು ಹುಟ್ಟು ಹಾಕಿದರು. ಇತ್ತೀಚೆಗೆ, ಬೆಂಗಳೂರಿನ 500-ಹಾಸಿಗೆಯ ಮಜುಮ್ದಾರ್ ಕ್ಯಾನ್ಸರ್ ಕೇಂದ್ರಕ್ಕೆ 40 ಕೋಟಿ ರೂ. ಹಣದ ಸಹಾಯವನ್ನು ಮಾಡಿದ್ದಾರೆ. ಒಂದು ಸಂದರ್ಶನದಲ್ಲಿ: “ವ್ಯಾಪಾರವೆಂದರೆ ದುಡ್ಡಿಗಾಗಿ ಕೆಲಸ ಮಾಡುವುದೆಂದು ನಾನು ಕಂಡಿದ್ದೇನೆ ಹಾಗೂ ಅದನ್ನು ಕೆಲವು ಗುರಿಗಳೊಂದಿಗೆ ತುಲನೆಮಾಡಬೇಕಾಗುತ್ತದೆ. ಸಂಸ್ಥೆಯ ಸಾಮಾಜಿಕ ಜವಾಬ್ಧಾರಿಯಂತೆ ವ್ಯಾಪಾರಕ್ಕೆ ಸಹಾಯಕವಾಗುವಂತೆ ಸಮಾಜದಲ್ಲಿ ಹಣ ಹೂಡುವುದನ್ನು ನೀವು ಖಾತರಿಗೊಳಿಸಿಕೊಳ್ಳಿ” ಎಂದು ಹೇಳಿದ್ದಾರೆ 

ಬೆಂಗಳೂರಿನ ಉತ್ತಮ ನಾಗರೀಕಳಾಗುವ ಕಡೆಗೆ ಆವರ ಆಸಕ್ತಿ ಇರುವುದರ ಜೊತೆಗೆ, ಅವರು ಕಟ್ಟಾಸೆಯ ಕಲಾಕೃತಿಗಳ ಸಂಗ್ರಹಕಾರರಾಗಿದ್ದಾರೆ. 1991-1998ರವರೆಗೆ ಎಮ್‌ಎನ್‌ಸಿ ಮಧುರಾ ಕೋಟ್ಸ್‌ನ ಅಧ್ಯಕ್ಷರು ಹಾಗೂ ವ್ಯವಸ್ಥಾಪಕ ನಿರ್ದೇಶಕರಾಗಿ ಕಾರ್ಯನಿರ್ವಹಿಸಿದ್ದ ಜಾನ್ ಶಾ ಅವರನ್ನು ವಿವಾಹವಾದರು.

ಕಂಪನಿಯ ನಿರ್ದೇಶಕ ಮಂಡಳಿಯು ಹೀಗಿದೆ :


ಬೆಳವಣಿಗೆಯ ಚಾಲಕರು
ವಿಧಾನದ ವಿಜ್ಞಾನಗಳು
ಕಾರ್ಪೋರೇಟ್ ಗವರ್ನೆನ್ಸ್
ಸಿಂಜಿನ್